Τόσο η αυτιστική διαταραχή όσο και το σύνδρομο Asperger ανήκουν στις διάχυτες αναπτυξιακές διαταραχές που παρουσιάζουν τις ίδιες δυσκολίες (επικοινωνία, κοινωνικές σχέσεις και ακατάλληλος τρόπος συμπεριφοράς). Βέβαια, σε άτομα με σύνδρομο Asperger, που έχουν φυσιολογικές ή υψηλές νοητικές δεξιότητες, οι δυσκολίες αυτές είναι πιο ήπιες. Η διαφορά τους έγκειται στο ότι στα άτομα με σύνδρομο Asperger απουσιάζει η καθυστέρηση στην ανάπτυξη του λόγου. Να σημειωθεί, πως τα άτομα με τυπική αυτιστική διαταραχή σε μικρή ηλικία μπορούν να αναπτύξουν λόγο και άλλες δεξιότητες.